Per Heimly

Per Arne Heimly (født 4. februar 1972) er en norsk fotograf. Han kommer fra bygda Snubba i Evenes kommune i Nordland. 

Heimly var i en periode redaktør av det internasjonale trendmagasinet Fjords Magazine som han var med å starte sammen med stylisten Pauline Nærholm.

Per Heimly er kjent for sine bilder og for sitt vennskap og samarbeid med forfatteren Ari Behn. De to var hovedpersoner i TV-serien Ari og Per som ble vist på NRK1 våren 2011 og som ble kåret til beste underholdningsprogram under Gullruten 2011. Sammen med komponisten Jono El Grande, dikteren Bertrand Besigye, musikeren Alexander Stenerud smykkedesigneren Owe Egon Grandics, og musikeren Frode Barth utgjorde de kjernen i kunstnergjengen Den nye vinen.

I 2021 deltok han i sesong 12 av 71° nord – Norges tøffeste kjendis.

Referanser

Eksterne lenker 
 
  PerHeimly (Hjemmeside)

Norske fotografer
Skal vi danse-deltakere
71° nord-deltakere
Personer fra Evenes kommune